Իր բազմաթիվ հոդվածներում եւ ելույթներում Հենրիկ Իգիթյանը նշել է 70-ականների քաղաքապետ Գրիգոր Հասրաթյանի հսկայական աջակցությունը եւ ընդառաջումը Ժամանակակից արվեստի թանգարանի ստեղծման գործում: Հիմա ժամանակն է արդեն հիշել եւ գլուխ խոնարհել Հենրիկ Իգիթյանի առջեւ, քանզի նրան ենք պարտական այս հրաշալի թանգարանի ծնունդը, որը դարձավ նշան Երեւանի մշակութային կյանքում: Այսօր փաստ է, որ Ժամանակակից արվեստի թանգարանում ցուցադրվող նկարիչներից յուրաքանչյուրն ունի իր դիմագիծը, ոճը, ձեռագիրը եւ ուրույն տեղը հայ կերպարվեստի պատմության մեջ: Այդ նկարիչների շարքում առաջատարներից է Ռոբերտ Էլիբեկյանը: